Likumprojekts

**Grozījumi Saeimas vēlēšanu likumā**

Izdarīt [Saeimas vēlēšanu likumā](https://likumi.lv/ta/id/35261-saeimas-velesanu-likums) (Latvijas Republikas Saeimas un Ministru Kabineta Ziņotājs, 1995, 13. nr.; 1998, 9., 13. nr.; 2002, 12., 13. nr.; 2003, 19. nr.; 2006, 8., 10. nr.; 2007, 13. nr.; 2009, 8. nr.; Latvijas Vēstnesis, 2010, 62. nr.; 2011, 46., 114., 144. nr.; 2012, 203. nr.; 2013, 191. nr.; 2014, 38., 140. nr.; 2016, 52. nr.; 2017, 147. nr.; 2018, 20. nr.; 2019, 118. nr.) šādus grozījumus:

1. Aizstāt 5. panta 7. punktā vārdus "republikas pilsētas domes un novada domes vēlēšanās" ar vārdiem "pašvaldības domes vēlēšanās".

2. Aizstāt 6. panta trešajā daļā vārdus"Republikas pilsētas domes vai novada domes deputātu" ar vārdiem "Pašvaldības domes deputātu".

3. Izteikt 7. pantu šādā redakcijā:

"**7. pants.** (1) Saeimas vēlēšanām Latvija sadalāma piecos vēlēšanu apgabalos:

1) Rīga;

2) Vidzeme;

3) Latgale;

4) Kurzeme;

5) Zemgale.

(2) Šā panta pirmajā daļā minētie vēlēšanu apgabali aptver šādus novadus un valstspilsētas:

1) Rīgas vēlēšanu apgabals – Rīgas valstspilsētu;

2) Vidzemes vēlēšanu apgabals – Ādažu, Alūksnes, Cēsu, Gulbenes, Ķekavas, Limbažu, Madonas, Mārupes, Ogres, Olaines, Ropažu, Salaspils, Saulkrastu, Siguldas, Smiltenes, Valkas, Valmieras novadu un Jūrmalas valstspilsētu;

3) Latgales vēlēšanu apgabals – Augšdaugavas, Balvu, Krāslavas, Līvānu, Ludzas, Preiļu, Rēzeknes novadu, Daugavpils valstspilsētu un Rēzeknes valstspilsētu;

4) Kurzemes vēlēšanu apgabals – Dienvidkurzemes, Kuldīgas, Saldus, Talsu, Ventspils novadu, Liepājas valstspilsētu un Ventspils valstspilsētu;

5) Zemgales vēlēšanu apgabals – Aizkraukles, Bauskas, Dobeles, Jelgavas, Jēkabpils, Tukuma novadu un Jelgavas valstspilsētu."

4. Izteikt 11. panta 4. punkta "d" apakšpunktu šādā redakcijā:

"d) dzīvesvieta (pašvaldības administratīvā teritorija),".

5. Aizstāt 13. panta trešās daļas 9. punktā vārdus "republikas pilsētas domes un novada domes vēlēšanās" ar vārdiem "pašvaldības domes vēlēšanās".

6. Izteikt 16. panta otro daļu šādā redakcijā:

"(2) Pašvaldību vēlēšanu komisijas nosaka vēlēšanu iecirkņus, kuros var nodot balsi glabāšanā. Ne vēlāk kā 15 dienas pirms vēlēšanu dienas pašvaldību vēlēšanu komisijas izziņo vēlēšanu iecirkņu adreses un laiku, kad tie ir atvērti."

7. Aizstāt 18. panta otrajā daļā, 29. panta otrajā daļā un 31. panta 7.1daļā vārdus "republikas pilsētas vai novada" ar vārdu "pašvaldības".

8. Aizstāt 48.1panta pirmajā daļā vārdus "republikas pilsētās un novados, kuros" ar vārdiem "pašvaldībās, kurās".

Likums stājas spēkā 2021. gada 1. jūlijā.

Ministru prezidenta biedrs,

tieslietu ministrs

J. Bordāns